open-index/open-wikipedia-markdown huggingface dataset:
The Killing of a Sacred Deer

**The Killing of a Sacred Deer** on vuonna 2017 ensi-iltansa saanut psykologinen trilleri, jonka on ohjannut Giórgos Lánthimos. Elokuva perustuu löyhästi Euripideen kirjoittamaan antiikin kreikkalaiseen tragediaan *[[Ifigeneia Auliissa]]*. Elokuvan pääosissa näyttelevät Colin Farrell, Nicole Kidman sekä Barry Keoghan. Se sai ensi-iltansa Cannesin elokuvajuhlilla 22. toukokuuta 2017, ja sen Suomen ensi-ilta oli 3. marraskuuta 2017.

## Juoni

Steven Murphy (Colin Farrell), arvostettu sydänkirurgi, on ystävystynyt teinipojan, Martinin (Barry Keoghan) kanssa. Martinin isä joutui aikanaan auto-onnettomuuteen eikä Steven saanut tätä pelastettua, ja Steven tahtoo nyt auttaa poikaa käsittelemään suruaan. Hän kutsuu Martinin luokseen päivälliselle, ja Martin ystävystyy Stevenin tyttären, Kimin, kanssa. Martin kutsuu vuorostaan Stevenin kotiinsa päivälliselle, ja vähitellen hänen pyrkimyksensä viettää aikaa Stevenin kanssa käyvät tiheämmiksi ja ahdistavammiksi. Steven koittaa ottaa etäisyyttä Martiniin, mikä ei miellytä Martinia. Eräänä aamuna Stevenin poika on halvaantunut vyötäröstä alaspäin, mutta lääkärit eivät löydä hänestä mitään fyysistä vikaa.  

Martin paljastaa Stevenille syyttävänsä tätä isänsä kuolemasta, ja vaatii tätä tappamaan yhden omista perheenjäsenistään. Mikäli Steven ei suostu tähän uhkavaatimukseen, hänen vaimonsa, tyttärensä ja poikansa kuolevat kaikki kolmen kuolemaa edeltävän vaiheen jälkeen: havaantuminen, oma-aloitteinen nälkiintyminen ja verenvuoto silmistä. Steven pitää Martinin uhkauksia tyhjänä puheena, mutta huomaa pian että hänen poikansa Bob on menettänyt ruokahalunsa, ja pian tämän jälkeen hänen tyttärensä Kim menettää myös kävelykykynsä eikä suostu enää syömään.  

## Näyttelijät

## Vastaanotto
*The Killing of a Sacred Deer* sai ilmestyessään pääosin positiivisia arvosteluita, vaikka jakoikin myös mielipiteitä. *[[Rotten Tomatoes]]* -elokuvasivustolla 80 prosenttia kriitikoista on pitänyt elokuvasta. 

*[[Helsingin Sanomat|Helsingin Sanomien]]* elokuvakriitikko Juho Typpö antoi elokuvalle kaksi tähteä viidestä, ja sanoi elokuvan yllättävän "vain puuduttavuudellaan ja ennalta-arvattavuudellaan". Typön mukaan elokuva on askel taaksepäin Lánthimosin aiemmista onnistumisista, elokuvista *[[The Lobster]]* ja *[[Kulmahammas (elokuva)|Kulmahammas]]*. *The Killing of the Sacred Deerin* televisioesityksen yhteydessä *Helsingin Sanomien* Kaisu Tervonen puolestaan antoi elokuvalle neljä tähteä viidestä, kehuen sitä yhtä aikaa "hyytäväksi" ja "kiherryttävän hauskaksi". 

## Lähteet
Sininen imettäjä

**Sininen imettäjä** on Markku Lehmuskallion ohjaama suomalais-ruotsalainen draamaelokuva vuodelta 1985. Elokuva kertoo Joel-nimisestä kuurosta taidemaalarista ja se kuvaa hänen elämäänsä ja kokemusmaailmaansa. 

Elokuva tehtiin yhteistyössä taidemaalari Niilo Hyttisen kanssa. Hän oli mukana elokuvan käsikirjoittamisessa ja näytteli sen pääosan. Elokuvassa nähdään Hyttisen maalaamia tauluja, ja sen nimi on myös otettu eräästä Hyttisen maalauksesta.

## Lähteet
Sonali Kulkarni

**Sonali Kulkarni** (s. 3. marraskuuta 1974 Pune, Maharashtra, Intia) on intialainen näyttelijä ja kirjailija. Hän on työskennellyt marathin-, hindin-, gudžaratin-, kannadan-, tamilin ja italiankielisissä elokuvissa.

## Valikoitu filmografia
* *[[Operaatio Kashmir]]* (*Mission Kashmir*, 2000)
* *[[Dil Chahta Hai]]* (2001)
* *[[Hilpeys ja ennakkoluulo]]* (*Bride & Prejudice*, 2004)
* *[[Singham]]* (2011)
* *[[Deool]]* (2011)
* *[[Bharat (elokuva)|Bharat]]* (2019)

## Palkinnot
* Filmfare Awards
** 1996: Paras naisnäyttelijä (marathi) – *[[Doghi]]*
** 2015: Paras naisnäyttelijä (marathi) – *[[Dr. Prakash Baba Amte – The Real Hero]]*
** 2018: Paras naisnäyttelijä (marathi) – *[[Kaccha Limbu]]*

* Milanon elokuvajuhlat
** 2005: Paras naisnäyttelijä – *[[Fuoco su di me]]*

* National Film Awards
** 2002: Erityismaininta – *[[Chaitra (elokuva)|Chaitra]]*

* Screen Awards
** 2004: Paras naisnäyttelijä (marathi) – *[[Devrai]]*

## Lähteet

## Aiheesta muualla

* Viralliset kotisivut  
* 
*
Gien

**Gien** on kunta Ranskassa Loiret’n departementissa Centre-Val de Loiren alueella. Se sijaitsee Loirejoen varrella, noin 66 kilometriä Orléansin kaupungista itään.

## Nähtävyyksiä
Kunnan nähtävyyksiä on 1400-luvun lopulla rakennettu linna *Château de Gien*. Sen rakennutti Ranskan kuningas Ludvig XI:n vanhin tytär ja Ranskan valtionhoitaja Anne de Beaujeu. Renessanssin tyylinen linna rakennettiin vanhan keskiaikaisen linnan paikalle, jossa Jeanne d’Arc oli saattanut asua. Linnan sisätilat ovat kuitenkin kärsineet sen eri käyttötarkoituksista. Linna on toiminut hallintorakennuksena, tuomioistuimena ja vankilana. Kreivitär Anne de Beaujeu oli isänsä lailla innokas metsästäjä harrastaen haukkametsästystä. Vuonna 1952 linnasta tehtiin Kansainvälinen metsästysmuseo, jossa on esillä noin 10 000 esineen ja taideteoksen kokoelma kertoen metsästyksen historiasta ja tekniikoiden kehityksestä.

Gien on myös tunnettu keramiikkateollisuudestaan. Kaupungissa on entisen viinikellarin lähistöllä keramiikkamuseo *Musée de la Faïencerie de Gien*, jossa on esillä näytteitä 1800- ja 1900-luvun tuotannosta.

Kaupungin keskustassa oleva Jeanne d’Arcin kirkko on rakennettu alkujaan 1500-luvulla. Se kuitenkin kärsi pahoin kesäkuun 1940 pommituksissa toisessa maailmansodassa, jolloin ainoastaan kellotorni säilyi tuholta. Kirkko rakennettiin uudelleen 1950-luvulla punatiilisenä, jotta se sopisi yhteen naapurilinnan kanssa.


Tiedosto:MuseeDeLaFaiencerieDeGien3.jpg|Musée de la Faïencerie de Gien
Tiedosto:Église_Sainte-Jeanne-d'Arc_de_Gien_1.JPG|Jeanne d’Arcin kirkko
Tiedosto:Vieux_pont_de_Gien_(1).JPG|Loirejoen ylittävä vanha silta


## Talous
Kaupungissa toimivat monikansalliset yritykset, kuten Laboratoires Pierre Fabre, Shiseido, Otis ja Essity.

## Tunnettuja kuntalaisia
*Pierre Rolland (s. 1986), kilpapyöräilijä

## Lähteet

## Aiheesta muualla
Mikko Paunio

**Mikko Paunio** (s. 4. helmikuuta 1961) on suomalainen terveydenhuollon erikoislääkäri ja epidemiologi.

Paunio valmistui Helsingin yliopistosta ja täydensi opintojaan Brysselin vapaassa yliopistossa sekä Johns Hopkins Bloomberg School of Public Healthissa. Hänellä on lääketieteen tohtorin ja *Master of Health Sciencen* oppiarvot. Hän sai Helsingin yliopiston epidemiologian dosentuurin vuonna 2000. Paunio on työskennellyt muun muassa tutkijana Kansanterveyslaitoksessa ja Helsingin yliopistossa sekä lääkintöneuvoksena Suomen sosiaali- ja terveysministeriössä (STM). Hän on ollut tekijänä lukuisissa lääketieteellisissä julkaisuissa.

Paunio on myös esittänyt julkisuudessa yhteiskunnallisia näkemyksiään. Hän oli sosialidemokraattien jäsen vuodesta 1977, kunnes ilmoitti helmikuussa 2021 siirtyneensä perussuomalaisiin. Paunio osallistui vuonna 2018 panelistina kiistanalaiseen Portsmouthissa järjestettyyn ilmastonmuutostoimiin liittyneeseen konferenssiin, jolta vedettiin Portsmouthin kaupungin ja New Hampshiren yliopiston tuki. Hän on laatinut kirjoituksia ilmastonmuutoksen vastaiset toimet haastavalle brittiläiselle ajatuspaja Global Warming Policy Foundationille. Paunio on julkaissut kirjat *Vihreä valhe* (Weilin+Göös, 1991), *Vihreä valhe – Valheen sysimustat juuret, salakavalat lonkerot ja murheelliset seuraukset* (Kustannusosakeyhtiö Auditorium, 2015) ja *Hourulan väen ilmastovallankumous* (omakustanne, 2019).

Paunio kertoi toukokuussa 2020 pitävänsä koronaviruspandemiaa tuhoisuudeltaan liioiteltuna ja ilmaisi kannatuksensa sen johdosta asetettujen rajoitusten nopeammalle purkamiselle.

## Lähteet
Pungböle

**Pungböle** on kylä Kemiönsaaren kunnassa. Kylä sijaitsee kunnan pohjoisosassa meren rannalla.

Pungbölen naapurikylät ovat Mattböle idässä, Hulta etelässä ja Ekniemi lännessä. Pohjoisessa Pungböle rajoittuu Halikonlahden Halslahdenselkään, joka kapenee kylän länsireunalla Rungonsalmeksi. Salmen yli on rakennettu Kemiönsaaren ja Sauvon yhdistävä Rungonsalmen silta. Pungbölen kyläkeskus sijaitsee matalan lahden Pungbölevikenin pohjukassa. Asutusta on myös hajallaan eri puolilla kylän aluetta, minkä lisäksi rannoilla on kesäasutusta. Valtaosa kylän alueesta on mäkistä metsämaata ja kallioiden väleissä on peltolaaksoja. Kylän itälaidalla on pieni lomakylä.

Pungböle lienee perustettu varhaiskeskiajalla. Vuoden 1540 maakirjan mukaan kylässä oli kolme taloa, joista kaksi kuului kirkolle. Ne muutettiin 1500-luvun aikana maallisiksi rälssitiloiksi. Kolmas talo päätyi kruunun haltuun verovelkojen vuoksi ja talosta tehtiin sotilasvirkatalo. Isojako toteutettiin kylässä vuonna 1780. 1800-luvun aikana Pungbölessä on tapahtunut useita muutoksia. Rälssitilat pantiin verolle ja kylään syntyi useita torppia ja maattoman väen asuintiloja. 1900-luvun alussa kantatilat Uppgård ja Nedergård yhdistettiin ja sotilasvirkatalo Ridars eli Mellangård myytiin yksityisomistukseen. Itsenäistyneitä torppia ja mäkitupia oli useita ja kylän asutus on ollut suurimmillaan ennen sotia. Sotien jälkeen kylään perustettiin kolme tilaa siirtoväelle. Myöhempi uudisrakentaminen Pungbölessä on ollut lähinnä kesämökkejä.

## Lähteet
Grzegorz Schetyna

**Grzegorz Juliusz Schetyna** (puolaksi: [ˈɡʐɛɡɔʂ sxɛˈtɨna] (s. 18. helmikuuta 1963) on puolalainen poliitikko, joka on ollut Kansalaisfoorumi puolueen puheenjohtaja ja oppositiojohtaja 26. tammikuuta 2016 – 25. tammikuuta 2020. Hän on toiminut Puolan ulkoministerinä 2014–2015, Sejmin puhemiehenä 2010–2011, Puolan varapääministerinä 2007–2009 ja sisä- ja hallintoministerinä 2007–2009. Hänestä tuli vuonna 2010 virkaatekevä presidentti Lech Kaczyńskin kuoltua lento-onnettomuudessa 10. huhtikuuta 2010.

Hän on ollut Sejmin jäsen vuodesta 1997 alkaen.

## Lähteet

## Aiheesta muualla
José Baselga

**Josep Baselga i Torres**, joka tunnettiin espanjaksi nimellä **José Baselga** (3. heinäkuuta 1959 – 21. maaliskuuta 2021), oli espanjalainen onkologi ja tutkija lääketieteen alalta. Tutkijan urallaan hän keskittyi erityisesti rintasyöpään liittyvien uusien molekyylikohteiden kehittämiseen. Baselga toimi myös päälääkärinä Memorial Sloan Kettering Cancer Centerissä, kunnes erosi syyskuussa 2018. 7. tammikuuta 2019 Astra Zeneca ilmoitti palkanneensa hänet tutkimus- ja kehitysjohtajaksi.

Baselga kuoli 21. maaliskuuta 2021 kotonaan Cerdanyassa Gironan maakunnassa. Kuolinsyy oli Creutzfeldt-Jakobin tautiin ja siihen liittyvät komplikaatiot.

## Lähteet
The Figurine

**The Figurine** on vuonna 2009 ensi-iltansa saanut nigerialainen elokuva ja yliluonnollinen trilleri. Elokuvan ohjasi ja tuotti Kunle Afolayan. Elokuvaa pidettiin yhtenä siihen asti parhaiten menestyneistä Nollywood-elokuvista.

## Juoni
The Figurine on yliluonnollinen trilleri. Elokuvan tarina kertoo kahdesta nigerialaisesta miehestä, jotka löytävät mysteerisen patsaan. Miesten tietämättä patsas antaa seitsemän vuoden hyvän onnen, mutta myös sitä seuraavan seitsemän vuoden epäonni. Elokuva seuraa miesten alkumenestystä ja lopulta romahdusta.

## Näyttelijät

Lähde: 

## Tuotanto
Elokuvan tuotti ja ohjasi Kunle Afolayan, joka näyttelee myös yhtä rooleista. Käsikirjoituksen laati Kemi Adesoye. *The Figurine* nähtiin tyypillistä Nollywood-elokuvaa vakavampana tuotantona. Tyypillinen Nollywood-elokuva julkaistaan suoraan levyille, joita levitetään katukaupassa. *The Figurine* oli sen sijaan tarkoitettu teatterilevitykseen. Elokuva nähtiin murroksena nigerialaisessa elokuvateollisuudessa painopisteen siirtyessä kohti suurempia tuotantoja.

Elokuvan kieli on englanti ja joruba.

## Vastaanotto
*The Figurinen* ensi-ilta oli vuonna 2009 Rotterdamin kansainvälisellä elokuvafestivaalilla. Elokuvasta tuli yksi Nigerian siihen asti menestyneimmistä elokuvista. Se esitettiin myös useilla muilla kansainvälisillä elokuvajuhlilla, kuten African Film Festival -tapahtumissa Lontoossa ja New Yorkissa. Africa Movie Academy Awards-tapahtumassa elokuva sai kymmenen ehdokkuutta ja voitti niistä viisi. Palkintoja *The Figurine* sai parhaasta elokuvasta, parhaasta näyttelijästä (Ramsey Nuoah), parhaista erikoistehosteista ja parhaasta kuvauksesta.

## Lähteet
Silolapinvuokko

**Silolapinvuokko** (*Dryas integrifolia*) on arktinen kasvilaji ruusukasvien heimossa. Se on luokiteltu myös tunturilapinvuokon muunnokseksi (var. *integrifolia*).

Silolapinvuokko on varpu, joka kasvaa yleensä 5–15 senttimetriä korkeaksi. Sen lehtilavat ovat ehytlaitaiset, erona lähisukuiseen tunturilapinvuokkoon, jonka lehdet ovat nyhälaitaiset. Silolapinvuokon kukassa on 7–11 valkoista tai kermanväristä terälehteä.

Silolapinvuokko esiintyy Pohjois-Amerikassa: Grönlannissa, lähes koko Kanadassa ja Yhdysvalloissa Alaskassa, Montanassa ja New Hampshiressa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Dryas octopetala'' var. ''integrifolia''
Reetta Juntunen

**Reetta Juntunen** (s. 28. tammikuuta 2001 Joensuu) on suomalainen pesäpalloilija, joka edustaa Superpesis-joukkue Joensuun Mailaa.

## Ura
Juntunen on Joensuun Mailan oma kasvatti. Hän teki Ykköspesis-debyyttinsä 19. toukokuuta 2018 vieraissa Janakkalan Janaa vastaan. Juntunen toi ottelussa yhden juoksun. Hän teki Superpesis-debyyttinsä 12. kesäkuuta 2020 vieraissa Kirittäriä vastaan.

## Muuta
Juntunen valmistui Joensuun yhteiskoulun lukiosta syksyllä 2020.

## Lähteet
Grönlanninpensaskoivu

**Grönlanninpensaskoivu** (*Betula glandulosa*) on arktinen koivulaji. Se on 0,3–3 metriä korkeaksi kasvava pienilehtinen pensas. Grönlanninpensaskoivu esiintyy pohjoisella arktisella vyöhykkeellä Venäjällä Siperiassa, Pohjois-Amerikassa Grönlannissa, Kanadassa ja Alaskassa. Lisäksi Yhdysvalloissa sitä kasvaa vuoristoissa eteläisimpänä Kaliforniaan ja New Mexicoon asti.

## Lähteet
Pau Donés

**Pau Donés Cirera** (11. lokakuuta 1966 Barcelona – 9. kesäkuuta 2020 Bagergue) oli espanjalainen laulaja, kitaristi ja säveltäjä. Donés oli parhaiten tunnettu yhtyeestään Jarabe de Palo, jossa hän toimi vokalistina kuolemaansa asti.

Donés kamppaili syövän kanssa viisi vuotta ennen menehtymistään. Jarabe de Palon viimeiseksi levytykseksi jäi albumi *Tragas o Escupes*, jonka hittibiisi ”Eso que tú me das” nousi Espanjan hittilistoille useiksi viikoiksi.

## Lähteet

## Aiheesta muualla
*
Luumäen hyvinvointiasema

**Luumäen hyvinvointiasema** on eteläkarjalaisen Luumäen kunnan Taavetin taajamassa toimiva julkisen palvelun sosiaali- ja terveysasema. Sen palvelut tuottaa Etelä-Karjalan kuntien yhteinen sote-kuntayhtymä (Eksote).

Luumäen punatiilinen, betonirunkoinen terveyskeskus rakennettiin vuonna 1979. Vuonna 2018 uutisoitiin, että yksityiset terveysalan suuryritykset ottivat yhteyttä Luumäen kuntaan sen sosiaali- ja terveyspalvelujen kiinteistöjen, myös hyvinvointiaseman ostamiseksi. Vuonna 2017 hyvinvointiasemaksi muutetulle terveysasemalle on kaavailtu uudisrakennusta, joka rakennettaisiin mahdollisesti vuosina 2023-2025. 

Luumäen hyvinvointiasema palvelee normaalisti maanantaista torstaihin kello 8-16 ja perjantaisin (ja pyhien aattona) kello 8-15. Muulloin ensiapu- ja päivystyspalvelut tarjoaa ympärivuorokautisesti aukioleva Etelä-Karjalan keskussairaalan päivystys sairaalan K-siivessä (sisäänkäynti ovi 10, Kahilanniementie 2, Lappeenranta). Kiireellisestä hoitoa tarvittaessa otetaan iltaisin, öisin ja viikonloppuisin yhteys Päivystysapuun (116 117; hätätilanteessa luonnollisesti Yleiseen hätänumeroon 112). 

## Lähteet

## Aiheesta muualla
*Luumäen terveysaseman sijainti kartalla (luumaki.karttatiimi.fi)
*Sosiaali- ja terveys  (luumaki.fi)
*Ville Toijonen (20.3.2019) Vuoden terveydenhoitajan kaino toive: "Että saisi enemmän ajatella maalaisjärjellä" (yle.fi)
Glauk Konjufca

**Glauk Konjufca** (s. 25. heinäkuuta 1981 Pristina, Kosovo) on kosovolainen aktivisti, toimittaja ja poliitikko. Konjufca toimii edustajakokouksen puheenjohtajana ja virkaatekevänä Kosovon presidenttinä 22. maaliskuuta 2021 lähtien kunnes Vjosa Osmani astuu virkaan 4. huhtikuuta 2021. Konjufca oli aiemmin edustajakokouksen jäsen, Vetëvendosjen parlamentaarisen ryhmän johtaja, edustajakokouksen puheenjohtaja ja ulkoministeri.

## Lähteet

## Aiheesta muualla

*
Raekello

**Raekello** on suomalaisen kelloseppätaidon kansainvälisesti palkittu työ. Tämän mekaanisen kellon käyntitarkkuudeksi on mainittu 0,0033 sekuntia vuorokaudessa ja on yksi maailman tarkimmista mekaanisista kelloista.

Raekellon on suunnitellut ja rakentanut kelloseppämestari Lauri Helske vuosina 1934-1936 käyttäen siihen 4000 tuntia. Kello esiteltiin Suomen Kelloseppäliiton 30-vuotisjuhlanäyttelyssä 1936. Helske sai maailmannäyttelyssä Pariisissa 1937 kultamitalin ja kunniadiplomin. Kello palkittiin myös 1938 Berliinin käsityö- ja teollisuusnäyttelyssä.

Raekello painaa 120 kg, vapaa (ilman jousta) heiluri 6 kg ja heilahdusvoiman antavat rakeet 300 milligrammaa. Kello on kuvun alla, jossa on alipaine, jolla suojataan ilmanpaineen vaihteluita. Sähkömoottori vetää kellon, jonka tarkkuus on yksi minuutti 50 vuodessa.

## Lähteet
Flagellaria indica

***Flagellaria indica*** (englanniksi *false rattan*, ’valerottinki’) on Flagellariaceae-heimoon kuuluva kasvilaji. Se on kiipeilevä köynnös, jonka varsi voi kasvaa 15 metriä pitkäksi, joskus jopa 20-metriseksi. Sen lehtien kärjissä on kärhimäiset rakenteet, jotka auttavat kasvia kiipeilemisessä. Lajin hedelmä on vaaleanpunainen, marjamainen ja halkaisijaltaan noin 6 mm. Hedelmässä on yleensä yksi siemen, joskus kaksi. Laji kukkii ja tuottaa hedelmiä ympäri vuoden.

*Flagellaria indica* on tavallinen köynnös kosteissa sekä kuivemmissa metsissä. Laji kasvaa Afrikan eteläosissa, Aasian trooppisissa ja subtrooppisissa osissa sekä läntisessä Oseaniassa. Eteläisessä Kiinassa laji kasvaa kosteissa rantametsissä, mangrovesoilla ja makeavetisillä kosteikoilla merenpinnan tasosta aina noin 1&nbsp;500 metrin korkeuteen asti.

*Flagellaria indicaa* on kerätty luonnosta paikallista käyttöä varten; sitä on käytetty rottingin tavoin korien ja muiden esineiden valmistamiseen sekä ravintona ja lääkekasvina. Madagaskarilla lajin lehdistä ja varsista on valmistettu yrttiteetä.

## Lähteet
* Useful Tropical Plants: ''Flagellaria indica'' 

### Viitteet

## Aiheesta muualla
* JSTOR Global Plants: ''Flagellaria indica''
Flagellaria

**Flagellaria** on Flagellariaceae-heimoon kuuluva pieni kasvisuku ja samalla myös heimonsa ainoa suku. Sukuun kuuluu ainakin neljä, mahdollisesti jopa seitsemän lajia.

## Lajeja
* *[[Flagellaria gigantea]]*
* *[[Flagellaria guineensis]]*
* *[[Flagellaria indica]]*
* *[[Flagellaria neocaledonica]]*

## Lähteet

## Aiheesta muualla
* ITIS: ''Flagellaria'' 
* UniProt: Taxonomy – ''Flagellaria'' 
* Flora of China: ''Flagellaria'' 
* Global Biodiversity Information Facility (GBIF): ''Flagellaria''
Neempuut

**Neempuut** (*Azadirachta*) on mahonkikasvien (Meliaceae) heimoon kuuluva pieni kasvisuku. Sukuun luetaan kuuluvaksi vain kaksi lajia.

## Lajeja
* *[[Azadirachta excelsa]]*
* *[[neempuu|Azadirachta indica]]* – neempuu

## Lähteet

## Aiheesta muualla
* Laji.fi: Neempuut (''Azadirachta'')
* UniProt: Taxonomy - Azadirachta 
* Flora of Pakistan: Azadirachta
Safiya Husseini

**Safiya Husseini** (s. 1967) on nigerialainen nainen, joka tuli tunnetuksi aviorikokseen liittyneestä oikeudenkäynnistään ja šariaan perustuvasta kuolemantuomiostaan Nigerian Sokoton osavaltiossa vuonna 2001. Huomattavan painostuksen jälkeen oikeusistuin päätyi lopulta vapauttamaan hänet.

Safiya Husseini syntyi vuonna 1967. Hän tuli tunnetuksi oikeudenkäyntinsä kautta. Husseini oli ollut naimisissa ja eronnut. Erottuaan hän tapasi Yahaya Abubakar-nimisen miehen ja tuli raskaaksi solmimatta uutta avioliittoa. Tämä johti syytteisiin aviorikoksesta Sokoton osavaltiossa vuonna 2001. Sokoto oli yksi Nigerian 12. pohjoisesta osavaltiosta, joissa sovellettiin islamilaista lakia eli šariaa. Husseinin miesystävä Abubakar tunnusti kuulusteluissa harrastaneensa seksiä Husseinin kanssa kolmena eri kertana. Oikeus vapautti Abubakarin, sillä teoilla ei ollut šarian vaatimia neljää miespuolista todistajaa.

Toisin kuin Abubakarille, oikeusistuin Sokoton Gwadabawassa päätyi antamaan Husseinille aviorikoksesta kuolemantuomion kivittämällä. Tapaus herätti jo oikeudenkäynnin aikana suurta kohua Nigeriassa. Tapaa soveltaa muslimeihin šarialain vaatimia ankaria rangaistuksia kritisoitiin. Kritiikkiä esittivät myös hallitukset ja järjestöt ulkomailla. Maaliskuussa 2002 tuomioistuin päätyi lopulta vapauttamaan Husseinin, koska hän oli tullut raskaaksi hieman ennen, kuin šaria oli virallisesti otettu käyttöön Sokoton osavaltiossa. Vielä samana vuonna nostettiin kuitenkin hyvin samankaltaiset syytteet Amina Lawalia vastaan. 

## Lähteet
Yungblud

**Dominic Harrison** (s. 5. elokuuta 1997), joka tunnetaan nimellä **Yungblud**, on englantilainen laulaja ja lauluntekijä.

## Tausta
Harrison syntyi Doncasterissa ja kasvoi musikaalisessa perheessä. Harrisonin isä oli kitarakauppias ja isoisä soitti T. Rexin kanssa. Harrison aloitti itse kitaran soittamisen ja laulamisen nuorena.

## Ura
Vuonna 2017, kun Harrison oli 19-vuotias, hän julkaisi ensimmäisen singlensä ”King Charles”. Harrison teki levytyssopimuksen Geffen Recordsin kanssa ja julkaisi ensimmäisen EP-levynsä vuonna 2018. Samana vuonna hän julkaisi myös esikoisalbumin *[[21st Century Liability]]*. Vuonna 2020 hän julkaisi toisen studioalbuminsa *[[Weird!]]*.

## Yksityiselämä
Harrison on kertonut kuvailevansa itseään panseksuaaliksi. Hän on seurustellut Halseyn kanssa ja kertonut, että hänen kanssa seurustelu auttoi häntä tulemaan toimeen oman seksuaalisuutensa kanssa.

## Diskografia
### Studioalbumit
* *[[21st Century Liability]]* (2018)
* *[[Weird!]]* (2020)
* *[[Yungblud (albumi)|Yungblud]]* (2022)
* *[[Idols (albumi)|Idols]]* (2025)

### EP:t
* *Yungblud* (2018)
* *Yungblud Unplugged* (2018)
* *A Weird! AF Halloween* (2020)
* *A Weird! AF Valentine’s Day* (2021)

## Lähteet

## Aiheesta muualla
* Viralliset verkkosivut
Initiaali

**Initiaali** ( "alkua koskeva") on tekstiosuuden alkukirjain. Initiaali poikkeaa kooltaan, muodoltaan tai väritykseltään tekstin muista kirjaimista, ja sen tehtävänä on osoittaa tietyn kokonaisuuden alkua sekä tekstin sisäistä hierarkiaa ja jaksotusta.
Koristeellisia initiaaleja käytettiin etenkin keskiaikaisissa käsikirjoituksissa ja inkunaabeleissa lukujen ja kappaleiden alussa. Bysanttilaiset varustivat initiaalit ihmis- ja eläinkuvin ja asettivat niitä myös rivien alkuun tai jopa keskelle sanaa. Myöhäiskeskiajan kirjoissa initiaali saattoi täyttää kokonaisen sivun. Kirjapainotekniikan keksimisen jälkeen 1400-luvulla initiaalit maalattiin jo valmiiksi painettuun tekstiin käsin. Sittemmin ne valmistettiin puupiirroksina ja väritettiin jälkeenpäin. Myös uudenaikaisten kirjojen koristelussa initiaaleja on harrastettu runsaasti noin 1920-luvulle asti.

## Katso myös
* Anfangi

## Lähteet
*Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .
### Viitteet
Yūki Kaneko

**Yūki Kaneko** (, s. 19. tammikuuta 1987 Fukuoka, Japani) on japanilainen laulaja ja ääninäyttelijä.

## Filmografia
### TV-animaatiot
* *Tamako Market* (Midori Tokiwa)
* *[[One Piece]]* (lapsi)
* *The Idolmaster Cinderella Girls * (Aiko Takamori)

### Anime-elokuva
* *A Silent Voice* (Naoka Ueno)

### Pelit
* *The Idolmaster Cinderella Girls * (Aiko Takamori)
* *Kemono Friends* (Keisaripingviini,Myskihärkä,Fasaani, ja Malaiji tapiiri)

## Lähteet

## Aiheesta muualla
*Aoni Production 
*Anime News Network
EML Laine

**EML Laine** oli Viron merivoimien tykkivene, joka oli alun perin Venäjän keisarikunnan laivaston Konvoir-luokan yhteysalus *Sputnik*.

## Valmistus

Venäjän keisarikunnan laivasto tilasi aluksen Crichtonin Ohtan telakalta Pietarista. Alus laskettiin vesille 11. heinäkuuta 1912 nimellä *Sputnik*. Alus siirrettiin viimeisteltäväksi Kronstadtin telakalle.

## Palvelus
Saksan Itämeren divisioonan joukot valtasivat helmikuussa 1918 aluksen, joka liitettiin Saksan keisarikunnan laivastoon nimellä *Lauterbach*. Alus liitettiin marraskuussa Viron merivoimiin nimellä *Laine*. Neuvostoliitto valtasi elokuussa 1940 aluksen ja liitti sen Neuvostoliiton Itämeren laivastoon nimellä *Gangutets*. Alus upposi 2. joulukuuta 1941.

## Lähteet
*

### Viitteet
Taipalsaaren hyvinvointiasema

**Taipalsaaren hyvinvointiasema** on Taipalsaaren kirkonkylällä toimiva julkisen palvelun sosiaali- ja terveysasema. Sen palvelut tuottaa Etelä-Karjalan kuntien yhteinen sote-kuntayhtymä (Eksote).

Tiilirunkoinen Taipalsaaren kirkonkylän terveyskeskus valmistui vuonna 1978.  Taipalsaaren vuodeosaston siirtämistä Lappeenrantaan Etelä-Karjalan keskussairaalan A-torniin on esitetty osana vuonna 2019 tehtyä sairaanhoitopiirin palveluverkon suunnittelua.

Taipalsaaren hyvinvointiasema palvelee normaalisti maanantaista torstaihin kello 8-16 ja perjantaisin (ja pyhien aattona) kello 8-15. Muulloin ensiapu- ja päivystyspalvelut tarjoaa ympärivuorokautisesti aukioleva Etelä-Karjalan keskussairaalan päivystys sairaalan K-siivessä (sisäänkäynti ovi 10, Kahilanniementie 2, Lappeenranta). Kiireellisestä hoitoa tarvittaessa otetaan iltaisin, öisin ja viikonloppuisin yhteys Päivystysapuun (116 117; hätätilanteessa luonnollisesti Yleiseen hätänumeroon 112). 

## Lähteet

## Aiheesta muualla
*Taipalsaaren hyvinvointiaseman sijainti kartalla (taipalsaari.karttatiimi.fi)
Pääsyn valvonta

**Käyttöoikeuksien hallinta** tai **pääsynvalvonta** tarkoittaa fyysisessä turvallisuudessa ja tietoturvassa rajoitettua valikoivaa pääsyä paikkaan tai resurssiin.

Malleja toteutukseen ovat muun muassa *[[Discretionary Access Control]]* (DAC) ja *[[Mandatory Access Control]]* (MAC). MAC-mallia pidetään turvallisimpana eri malleista ja järjestelmä itse liittää ja valvoo käyttöoikeuksia. DAC on tyypillinen malli muun muassa tiedostojen jaossa ja omistaja voi itse jakaa oikeuksia.

*Attribute Based Access Control* (ABAC) on suunniteltu korvaamaan *Role-Based Access Control* (RBAC), jossa oikeudet annetaan käyttäjään liitetyn attribuuttien mukaan kuten nimike, osasto, koulutus ja niin edelleen. ABAC-mallin on tarkoitus helpottaa ylläpitoa RBAC-malliin verrattuna kun henkilön rooli yrityksessä muuttuu tai henkilö lähtee yrityksestä.

Muita malleja ovat muun muassa *Graph-based Access Control* (GAC), *Lattice-Based Access Control* (LBAC) ja *Context-Based Access Control* (CBAC).

## Toteutustekniikat
Esimerkkejä toteutustekniikoista ovat muun muassa:
* Käyttäjäoikeuslista (ACL)
* Extensible Authentication Protocol (EAP), 
* Challenge Handshake Authentication Protocol (CHAP), 
* Internet Key Exchange (IKE), IPSec

## Katso myös
* Kulunvalvonta

## Lähteet

## Kirjallisuutta
*
Louise Erdrich

**Louise Erdrich** (/ˈɜːrdrɪk/; syntymänimeltään **Karen Louise Erdrich**; s. 7. kesäkuuta 1954) on yhdysvaltalainen kirjailija, jonka tuotantoon kuuluu romaaneja, runoutta, tietokirjallisuutta sekä lastenkirjoja. Erdrichin teosten hahmot ovat usein Pohjois-Amerikan alkuperäisasukkaita. Hän on itse äitinsä puolelta ojibway (tunnetaan myös nimellä chippewa) ja kuuluu Yhdysvaltain liittovaltion tunnustamaan Turtle Mountain Band of Chippewa Indians -heimoon.

Erdrich on yksi tunnetuimmista Pohjois-Amerikan alkuperäiskansoihin kuuluvista kirjailijoista. Hänen teoksensa *The Plague of Doves* (2008) oli ehdolla Pulitzerin kaunokirjallisuuspalkinnon saajaksi vuonna 2009. Vuonna 2012 Erdrich voitti National Book Awardin proosa-kategorian teoksellaan *Pyöreä talo* (*The Round House*, 2012), ja vuonna 2015 hänelle myönnettiin kongressin kirjaston kirjallisuuspalkinto. Erdrichin teos *The Night Watchman* (2020) voitti Pulitzerin kaunokirjallisuuspalkinnon vuonna 2021.

Erdrich oli naimisissa kirjailija Michael Dorrisin kanssa, mutta he erosivat vuonna 1995. Dorris ja Erdrich kirjoittivat myös yhteistyönä joitakin teoksia. Erdrich omistaa Minneapolisissa sijaitsevan Birchbark Books -nimisen kirjakaupan, joka on Pohjois-Amerikan alkuperäiskansojen kirjallisuuteen keskittyvä itsenäinen kirjakauppa.

## Teokset
;Romaanit
* *Anna meille siivet* (*Love Medicine*, 1984)
* *Juurikaskuningatar* (*The Beet Queen*, 1986)
* *Jäljet* (*Tracks*, 1988)
* *Kolumbuksen kruunu* (*The Crown of Columbus*, yhdessä Michael Dorrisin kanssa, 1991)
* *The Bingo Palace* (1994)
* * Tales of Burning Love* (1997)
* *The Antelope Wife* (1998)
* *The Last Report on the Miracles at Little No Horse* (2001)
* *The Master Butchers Singing Club* (2003)
* * Four Souls* (2004)
* *The Painted Drum* (2005)
* *The Plague of Doves* (2008)
* *Shadow Tag* (2010)
* *Pyöreä talo* (*The Round House*, 2012)
* *LaRose* (2016)
* *Future Home of the Living God* (2017)
* *The Night Watchman* (2020)
* *The Sentence* (2021)
;Novellikokoelmat
* *The Red Convertible: Collected and New Stories 1978-2008* (2009)
;Lastenkirjat
* *Grandmother's Pigeon* (1996)
* *The Birchbark House* (1999)
* *The Range Eternal* (2002)
* *The Game of Silence* (2005)
* *The Porcupine Year* (2008)
* *Chickadee* (2012)
* *Makoons* (2016)
;Runokokoelmat
* *Jacklight* (1984)
* *Baptism of Desire* (1989)
* *Original Fire: Selected and New Poems* (2003)
;Tietokirjat
* * Route Two* (yhdessä Michael Dorrisin kanssa, 1990)
* *The Blue Jay's Dance: A Birthyear* (1995)
* *Books and Islands in Ojibwe Country* (2003)
;Suomennetut teokset
* *Anna meille siivet* (*Love Medicine*, 1984). Suom. Helene Kortekallio. Tammi, Helsinki 1985. .
* *Juurikaskuningatar* (*The Beet Queen*, 1986). Suom. Helene Kortekallio. Tammi, Helsinki 1987. .
* *Jäljet* (*Tracks*, 1988). Suom. Sirkka Suomi. Tammi, Helsinki 1990. .
* Michael Dorris & Louise Erdrich: *Kolumbuksen kruunu* (*The Crown of Columbus*, 1991). Suom. Harry Forsblom. Tammi, Helsinki 1992. .
* *Pyöreä talo* (*The Round House*, 2012). Suom. Laura Lahdensuu. Basam Books, Helsinki 2013. .

## Lähteet

## Aiheesta muualla
* Birchbark Books
Tuomas Malinen

**Matti Tuomas Malinen** (s. 19. lokakuuta 1976) on suomalainen taloustieteilijä ja venäjänmielinen salaliittoteoreetikko.

## Elämä

Malinen valmistui kauppatieteiden maisteriksi Oulun yliopistosta ja väitteli valtiotieteiden tohtoriksi Helsingin yliopistosta, jossa hänen pääaineenaan oli kansantaloustiede. Lisäksi hän suoritti taloustieteellisiä opintoja New Yorkin yliopistossa. Malisen tutkimusaloja ovat olleet erityisesti talouskasvu, suhdanteet, keskuspankit ja talouskriisit. Malista on kuultu asiantuntijana suomalaisissa ja ulkomaisissa talousmedioissa sekä eduskunnan eri valiokunnissa.

Malinen työskentelee perustamansa talousennuste- ja riskianalyysiyhtiö GnS Economicsin toimitusjohtajana ja pääekonomistina. Yrityksessä on ainakin yksi muu työntekijä/osakas. Malisella on dosentin arvonimi Helsingin yliopistossa.

## Kannanottoja

Yhteiskunnallisessa keskustelussa hän on muun muassa esittänyt arvostelua Euroopan unionin elvytysrahastoa ja Marinin hallitusta kohtaan. Malisella on yhteyksiä koronapassiin kriittisesti suhtautuneeseen Vapauden puolesta -liikkeeseen. Lisäksi Malinen on kyseenalaistunut vuoden 2021 kuntavaalien tuloksen vilpiksi. Nykyään Malinen tunnetaan länsikriittisenä Venäjän toiminnan hyväksyjänä. Hän on muun muassa epäillyt Ukrainaa Venäjän vuonna 2022 aloittaman suurhyökkäyksen todelliseksi tekijäksi. Hän on syyttänyt Alexander Stubbia valtiopetoksesta ja toivonut muun muassa Sanna Marinin joutumista oikeustoimien kohteeksi sekä hirtetyksi.

Malinen on usein esiintynyt Venäjän tiedotusvälineissä valheellisesti professoriksi väitettynä. Tämän sanotaan johtuvan käännösvirheestä, koska dosenttia kutsutaan englanniksi nimikkeellä *associate professor*.

## Julkaisuja
*Malinen, Tuomas; Nyberg, Peter et al. *How to leave the Eurozone: The case of Finland*. 2018.

## Lähteet
TUL Cup 2001

**TUL Cup 2001** oli 62. kerran järjestetty Suomen Työväen Urheiluliiton . Mestaruuden voitti PP-70, joka kukisti loppuottelussa Warkaus JK:n rangaistuspotkukilpailun jälkeen. 

Alkukarsintoihin osallistui 20 joukkuetta ja lopputurnaus pelattiin Kuopiossa Kuopio-hallissa 10.–11. helmikuuta 2001. Lopputurnauksessa alkulohkojen ottelut pelattiin 2×30 minuutin pituisina ja sijoitusottelut täysimittaisina.

## Joukkueet

## Alkulohkot
### Lohko A

----

----

### Lohko B

----

----

## Sijoitusottelut
### Sijat 5–6

----
### Pronssiottelu

----
### Loppuottelu

## Lähteet
Jacqueline Durran

**Jacqueline Durran** on englantilainen puvustaja. 

Hän on voittanut parhaan puvustuksen Oscar-palkinnon kaksi kertaa, vuonna 2013 elokuvasta *[[Anna Karenina (vuoden 2012 elokuva)|Anna Karenina]]* ja vuonna 2020 elokuvasta *[[Pikku naisia (vuoden 2019 elokuva)|Pikku naisia]]*.

Durran on tehnyt urallaan useasti yhteistyötä elokuvaohjaajien Mike Leigh'n ja Joe Wrightin kanssa.

## Filmografia
* *[[Kaikki tai ei mitään (elokuva)|Kaikki tai ei mitään]]* (2002)
* *[[Nuori Adam]]* (2003)
* *[[Yes (elokuva)|Yes]]* (2004)
* *[[Vera Drake]]* (2004)
* *[[Ylpeys ja ennakkoluulo (vuoden 2005 elokuva)|Ylpeys ja ennakkoluulo]]* (2005) *(Oscar-ehdokkuus)*
* *[[Sovitus (elokuva)|Sovitus]]* (2007) *(Oscar-ehdokkuus)*
* *[[Happy-Go-Lucky]]* (2008) 
* *[[The Soloist]]* (2009) 
* *[[Nanny McPhee ja suuri pamaus]]* (2010) 
* *[[Vuosi elämästä]]* (2010) 
* *[[Pappi, lukkari, talonpoika, vakooja (elokuva)|Pappi, lukkari, talonpoika, vakooja]]* (2011) 
* *[[Anna Karenina (vuoden 2012 elokuva)|Anna Karenina]]* (2012) *(voitti Oscar-palkinnon)*
* *[[The Double]]* (2013) 
* *[[Mr. Turner]]* (2014) *(Oscar-ehdokkuus)*
* *[[Pan (vuoden 2015 elokuva)|Pan]]* (2015)
* *[[Macbeth (vuoden 2015 elokuva)|Macbeth]]* (2015)
* *[[Beauty and the Beast – Kaunotar ja hirviö]]* (2017) *(Oscar-ehdokkuus)*
* *[[Synkin hetki]]* (2017) *(Oscar-ehdokkuus)*
* *[[Maria Magdaleena (elokuva)|Maria Magdaleena]]* (2018)
* *[[Peterloo]]* (2018) 
* *[[Taistelulähetit – 1917]]* (2019) 
* *[[Pikku naisia (vuoden 2019 elokuva)|Pikku naisia]]* (2019) *(voitti Oscar-palkinnon)*
* *[[Spencer (elokuva)|Spencer]]* (2021) 
* *[[The Batman (elokuva)|The Batman]]* (2022)
* *[[Cyrano]]* (2022)

## Lähteet

## Aiheesta muualla
*
Niina Laitinen

**Niina Laitinen** (s. 1983 Lapinlahti) on suomalainen neulesuunnittelija. Hän on julkaissut neulemallikirjat *Villasukkien vuosi* (2018), *Satumaiset silmukat* (2019), *Villasukkien uusi vuosi* (2020) ja *Lempivillasukkia* (2021). Laitisen esikoisteos oli Otavan myydyin kirja tammi–huhtikuussa 2018.

Vuonna 2017 Laitinen voitti *[[Novita]]n* Suomi 100-sukkamallikilpailun, joka järjestettiin Suomen satavuotisjuhlavuoden kunniaksi.

## Lähteet

## Aiheesta muualla
*Niina Laitisen kotisivut
Häntäluppiot

**Häntäluppiot** (*Bencomia*) on Kanariansaarilla kotoperäisenä esiintyvä ruusukasvien suku. Se on läheistä sukua muun muassa luppioille (*Sanguisorba*). Häntäluppioihin kuuluu neljä pensaslajia.

## Lajit
* tirajananhäntäluppio (*Bencomia brachystachya* Svent.)
* kanarianhäntäluppio (*Bencomia caudata* (Ait.) Webb & Berth.)
* teneriffanhäntäluppio (*Bencomia exstipulata* Svent.)
* hierronhäntäluppio (*Bencomia sphaerocarpa* Svent.) 

## Lähteet

## Aiheesta muualla
* Suomen Lajitietokeskus: Häntäluppiot – ''Bencomia''
Juha Leinonen

**Juha Leinonen** (s. 1956) on suomalainen säveltäjä.

Juha Leinonen suoritti musiikkiopintonsa Palmgren-opistossa, Tampereen konservatoriossa ja Pirkanmaan ammattikorkeakoulussa. Hän valmistui musiikkipedagogiksi ja säveltäjäksi suuntautumisvaihtoehdon ensimmäisenä opiskelijana tärkeimpänä opettajanaan säveltäjä Jouni Kaipainen. Leinonen on osallistunut useille mestarikursseille, joissa tärkeimpänä vaikuttajana – ja myöhemmin myös mentorina – on ollut säveltäjä Magnus Lindberg.

Leinosen tuotanto käsittää kattavasti länsimaisen taidemusiikin lajityypit: hän on säveltänyt soolosoitinteoksia, kamarimusiikkia, konserttoja, kamariorkesteri- ja orkesteriteoksia sekä vokaalimusiikkia, liedejä ja kuoroteoksia kaikille kuorotyypeille. Varhaiseen tuotantoon kuuluu myös teatterimusiikkia. Leinosen musiikkia on esitetty Suomessa ja ulkomailla sekä kamari- että orkesterikonserteissa, monilla suomalaisilla festivaaleilla ja Yleisradiossa. Hänellä on ollut myös omia sävellyskonsertteja muun muassa yhteistyössä kamariorkesteri Avanti!:n kanssa.

Leinonen on tehnyt yhteistyötä usean suomalaisen huippumuusikon kanssa. Hänen musiikkiaan ovat kantaesittäneet muun muassa fagotisti Otto Virtanen, pianisti Joonas Ahonen, huilisti Sami Junnonen, sopraano Sirkka Lamminen sekä klarinetisti Olli Leppäniemi. Leinosen sävellyksiä on palkittu useissa sävellyskilpailuissa, muun muassa Suomen Säveltäjät ry:n ja Kuhmon kamarimusiikin järjestämässä ”Uussävel”-kilpailussa 2002 (Foga), Suomen Säveltäjät ry:n ja Lahden kansainvälisen urkuviikon ”Uussävel”-kilpailussa 2005 (Lux Aeterna) sekä International Chamber Music Seinäjoki 2008 - II Kansainvälisessä kamarimusiikin sävellyskilpailussa 2008 (Frieze), jossa hän voitti jaetun ensimmäisen palkinnon.

Marraskuussa 2019 Alba Records julkaisi Leinosen kamarimusiikkia sisältävän levyn *Juha Leinonen Chamber Music*, jossa suomalaiset keskipolven huippumuusikot tulkitsevat hänen kamarimusiikkiaan, ja levy oli arvostelumenestys. Se oli ehdokkaana Yleisradion vuoden levyksi vuonna 2019.

Leinosen sävellystyötä ovat tukeneet työskentelyapurahoin ja kohdeapurahoin Satakunnan taidetoimikunta, Taiteen edistämiskeskus, Suomen Kulttuurirahaston Satakunnan rahasto, Suomen Kulttuurirahasto, Suomen Säveltäjäin Sibelius-rahasto, Madetoja-säätiö ja Musiikin Edistämiskeskus. Hänelle myönnettiin taiteilijaeläke maaliskuussa 2022. Leinonen on kuitenkin jatkanut sävellystyötään aktiivisesti tämän jälkeenkin. 

## Lähteet

## Aiheesta muualla
Joensuun Pallo

**Joensuun Pallo** (myös **JiiPee**) oli vuosina 1981–2001 Joensuussa toiminut jalkapalloseura. 

## Historia
Seura perustettiin vuonna 1981 nimellä Rantakylän Peli-Toverit (RPT). Vuosikymmenen jälkipuoliskolla RPT nousi kaupungin ykkösseuraksi, kun Joensuun Karpalo putosi alasarjoihin. Vuonna 1991 seura vaihtoi nimekseen Joensuun Pallo, joka esiintyi sarjoissa nimellä JiiPee. Seura pelasi parhaimmillaan Kakkosessa vuosina 1993–1994 ja 1999–2001. Kauden 2001 jälkeen JiiPee ja Ratanat yhdistyivät nimellä Jippo.

## Lähteet
Minna Marsh

**Minna Marsh** (s. 1967) on suomalainen kirjailija, mentaalivalmentaja ja sertifioitu kliininen hypnoterapeutti. Hän on erikoistunut traumahypnoterapiaan, jonka avulla voidaan purkaa traumaattisia kokemuksia.  

Häneltä on ilmestynyt neljä  tietokirjaa ja romaani. Freelance-toimittajana hän toimi yli kymmenen vuotta ja Kotilääkäri-lehden kolumnistina 2016.     

## Tuotanto

#### Romaanit

* *Henkäys.* *Selviytymistarina särkyneille.* Helsinki: Basam Books 2021. .

#### Tietokirjat

* *Kaikkea et voi saada, mutta tärkeimmät voit. Henkinen opas menestykseen.* Helsinki: Basam Books 2022. . 
* *Miksi maali ei synny? Henkistä kuntoa pelaajalle.* Helsinki: Gummerus 2014. .
* *Mentaaliherätys! Opas henkiseen kuntoiluun.* Helsinki: Gummerus 2015. .
* *Intohimo. Sytytkö?* Helsinki: Gummerus 2017. .

## Lähteet

## Aiheesta muualla

* Minna Marshin verkkosivut
*Marsh Gummeruksen sivuilla 
*Basam Booksin kirjailijaesittely
Rimmi (Jämsä, Pärnäjärvi)

**Rimmi** on Kuorevedellä Jämsän länsisosassa sijaitseva 1,1 hehtaarin laajuinen järvi. Etäisyys Jämsän keskustasta on 24 kilometriä luoteeseen.

## Maantiede
Rimmin pituus on 150 metriä. Järvi on saareton, metsän reunustama ja sen syvin kohta on 4,3 metriä. Rimmi sijaitsee kahden suuremman järven, Liesjärven ja Jämsänjärven välisellä kannaksella. Liesjärvestä Jämsänjärveen virtaava laskuoja kulkee Rimmin kautta. Rimmi on Lahnajoen valuma-alueen pohjoisimpia vakavesiä. Lahnajoen alueen eteläisin järvi, Ruotsinlammi, sijaitsee kahdeksantoista kilometriä siitä kaakkoon.

Lahnajoen valuma-alue on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta.

Jämsässä on muitakin Rimmejä, kuten kolmisen kilometriä Kuoreveden Rimmiltä koilliseen sijaitseva Rimmi (noin 50 aaria, 104,3 metriä mpy) ja Kankarisveden länsipuolella sijaitseva Rimmi (noin 15 aaria, 133,6 metriä mpy). Lisäksi on kaksi Rimminjärveä: Syväjärvenmutkan Rimminjärvi ja Rumakulman Rimminjärvi.

## Lähteet
Ruotsinlammi

**Ruotsinlammi** on Jämsän Ruotsinsuolla sijaitseva 1,05 hehtaarin laajuinen järvi. Etäisyys Jämsän keskustasta on seitsemän kilometriä länsiluoteeseen.

## Maantiede
Ruotsinlammin pituus on 180 metriä. Järveä ympäröi suo ja metsä. Länsipuolella on jonkin verran haja-asutusta, ja järven pohjoispuolitse kulkee yhdystie 6031. Ruotsinlammi on Lahnajoen valuma-alueen eteläisin vakavesi, noin kilometri siitä etelään sijaitseva Pahujärvi kuuluu Suur-Päijänteen alueeseen. Lahnajoen alueen pohjoiset vakavedet, kuten Liesjärvi, Rimmi ja Jämsänjärvi sijaitsevat 17–18 kilometriä Ruotsinlammilta luoteeseen.

Lahnajoen valuma-alue on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta.

## Lähteet
Lapoo

**Lapoo** on Vihdin koillisosassa läntisellä Uudellamaalla sijaitseva matala ja rehevähkö järvi. Sen pinta-ala on runsaat 1,1 neliökilometriä. Etäisyys Nummelasta on 23 kilometriä koilliseen ja Helsingin keskustasta 43 kilometriä luoteeseen.

## Maantiede
Lapoon pituus on 2,3 kilometriä, leveys on järven pohjoisosassa enimmillään runsaat 700 metriä, eteläosa on kapeampaa ja keskiosan leveys on vain noin 250 metriä. Järven pohjoisosassa on kaksi pientä saarta ja sen rannoilla on varsin tiheään rakennuksia. Lapooseen laskee Sorvarinoja Vihtijärvestä, joka sijaitsee 700 metriä Lapoosta pohjoiseen. Lapoon lounaiskulmasta lähtee Lapoonjoki Vihtijokeen. Lapoon luoteispuolella on Niemenjärvi ja itäpuolella Sääksjärvi. Lounaispuolella sijaitsee Kurikanjärvi.

Maa- ja metsätalous kuormittavat Lapoota, jonka happitilanne on hyvä (vuonna 2011). Järven tilavuus on noin 2,07 miljoonaa kuutiometriä.

Lapoo (23.092.1.006) kuuluu Vihtijoen alaosan alueeseen (23.092), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Lapoo on Vihtijoen alaosan alueen toiseksi laajin vakavesi ja Karjaanjoen alueen koillisia vakavesiä.

## Lähteet

## Aiheesta muualla
*Vesientila.fi: Lapoo : vedenlaatu kesällä 2020
Gisela Elsner

**Gisela Elsner**, avioliitossa **Gisela Roehler**, **Gisela Platschek**, (1937 Nürnberg, Saksa – 1992 München, Saksan liittotasavalta) oli saksalainen kirjailija. Hän tuli tunnetuksi esikoisromaanillaan *Jättiläiskääpiö*, joka on niin yhteiskunnan kuin ihmisenkin kritiikkiä. Hän oli Gruppe 47:n jäsen.

Kustantaja irtisanoi 1980-luvun lopulla kustannussopimuksen, sillä kirjat eivät enää myyneet. Elsner ei enää löytänyt uutta kustantajaa, ja hän jäi  tyhjän päälle. Elsner kuului Saksan kommunistiseen puolueeseen (Deutsche Kommunistische Partei, DKP) ja suhtautui DDR:ään myönteisesti. Kun DDR kaatui ja Saksat yhdistyivät, Elsner menetti toivon kapitalismin vaihtoehdosta. Hän teki itsemurhan 1992.

Elsnerin poika Oskar Roehler on ohjaaja, toimittaja ja kirjailija.

## Suomennetut teokset
* *Jättiläiskääpiöt* (*Die Riesenzwerge*), suom. Aaro Lassi, Helsinki: Otava 1965

## Lähteet

## Aiheesta muualla
Reetamaria Rajala

**Reetamaria Rajala** (s. 12. lokakuuta 1990) on suomalainen pianisti. Viimeiset vuodet hän on ollut aktiivinen Ruotsissa. Hän esittää usein elokuvamusiikkia konserteissaan ja tekee paljon yhteistyötä pohjoismaisten säveltäjien kanssa.

## Lähteet
Solidity

**Solidity** on oliosuuntautunut ohjelmointikieli, jota käytetään älysopimus-nimellä (engl. smart contract) tunnettujen protokollien ohjelmointiin eri lohkoketjualustoilla, erityisesti Ethereumilla. Sen kehittivät Gavin Wood, Christian Reitwiessner ja Alex Beregszaszi yhdessä useiden muiden Ethereumin ytimen ohjelmoijien kanssa.

Solidity on staattisesti tyypitetty kieli ja toimii  Ethereum Virtual Machine -ympäristössä. Sen syntaksi perustuu EcmaScript-kieleen ja edelleen JavaScriptiin. Se on saanut vaikutteita myös C++:sta ja Pythonista.
## Koodiesimerkki

```solidity
pragma solidity >= 0.7.0 <0.8.0;

contract Coin {
    // The keyword "public" makes variables
    // accessible from other contracts
    address public minter;
    mapping (address => uint) public balances;

    // Events allow clients to react to specific
    // contract changes you declare
    event Sent (address from, address to, uint amount);

    // Constructor code is only run when the contract
    // is created
    constructor() public {
        minter = msg.sender;
    }

    // Sends an amount of newly created coins to an address
    // Can only be called by the contract creator
    function mint(address receiver, uint amount) public {
        require(msg.sender == minter);
        require(amount < 1e60);
        balances[receiver] += amount;
    }

    // Sends an amount of existing coins
    // from any caller to an address
    function send(address receiver, uint amount) public {
        require(amount <= balances[msg.sender], "Insufficient balance.");
        balances[msg.sender] -= amount;
        balances[receiver] += amount;
        emit Sent (msg.sender, receiver, amount);
    }
}
```

## Lähteet
* 
* 

### Viitteet
Niemenjärvi

**Niemenjärvi** on Vihdin koillisosassa läntisellä Uudellamaalla sijaitseva 80 hehtaarin laajuinen järvi. Etäisyys Nummelasta on 23 kilometriä pohjoiskoilliseen ja Helsingin keskustasta 45 kilometriä luoteeseen.

## Maantiede
Niemenjärven pituus on 1,3 kilometriä ja se levenee koillista kohden. Järvi on saareton ja sen rannoilla on sekä metsämaata että kulttuurimaisemaa. Niemenjärveen kulkee laskuoja Ylimmäisestä, joka sijaitsee 600 metriä pohjoiseen, lisäksi järveen virtaa lukuisia pieniä ojia. Niemenjärven eteläkolkasta lähtee laskuoja Lapoonjokeen. Niemenjärven koillispuolella on Vihtijärvi ja kaakossa Lapoo.

Niemenjärven vedenlaatua tutkittiin 2009. Tuolloin päällysveden happitilanne oli hyvä ja alusveden heikko. Järven tilavuus on noin 2,71 miljoonaa kuutiometriä.

Niemenjärvi (23.096.1.001) kuuluu Niemenjärven valuma-alueeseen (23.096), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Niemenjärvi on Niemenjärven valuma-alueen toiseksi laajin vakavesi ja Karjaanjoen vesistön koillisia vakavesiä.

## Lähteet
Myskijäärä

**Myskijäärä** (*Aromia moschata*) on hohtavan vihreä tai kuparinhohtoinen suuri sarvijäärä, jolla on aikuisena pitkä ja kapea ruumis pituudeltaan 20–28 mm. Lajin tuntosarvet ovat pitkät. Aikuiset myskijäärät tuoksuvat myskiltä nimensä mukaisesti. Myskijäärän toukat esiintyvät etupäässä raitojen rungon tyvessä sekä muilla runkomaisilla pajuilla. Laji suosii avoimilla paikoilla kasvavia puita ja munii täysin terveisiinkin puihin. Toukkakehitys kestää kolme vuotta. Aikuiset myskijäärät tulevat kukille. Laji on Suomessa melko yleinen sekä vakiintunut ja se on luokiteltu elinvoimaiseksi lajiksi. Myskijäärä elää pääasiassa Euroopan alueella.

## Lähteet

## Aiheesta muualla
*Laji.fi: Myskijäärä (''Aromia moschata'')
*Ötökkätieto: Myskijäärä (''Aromia moschata'')
*UPM-Kymmene, Kari Heliövaara: Metsiemme kovakuoriaisia, Myskijäärä (''Aromia moschata'') sivu 20 (pdf)
*UniProt: Taxonomy - Aromia moschata 
*Global Biodiversity Information Facility (GBIF): Aromia moschata 
*Centre for Agriculture and Biosciences International (CABI): Aromia moschata 
*Pherobase: Semiochemicals of Aromia moschata, the Musk beetle
Mattböle

**Mattböle** on pieni kylä Kemiönsaaren kunnassa. Kylä sijaitsee Kemiön pohjoisosassa.

Mattböle sijaitsee ruovikoksi kuivatun Mattböleträsketin pohjoispuolella kallioiden ympäröimässä laaksossa, jossa kylän harva asutus on hajallaan. Mattböleen on tieyhteys Gesterbystä. Kylässä on kantatilojen Norrgårdin ja Södergårdin lisäksi vain muutama muu talo, joita kaikkia ei enää asuteta ympärivuotisesti. Kyläalueeseen kuuluu kapea kaistale, joka ulottuu laaksosta kallioiden yli meren rannalle Albrektsbölen ja Pungbölen kylien välissä.

Mattböle mainitaan ensimmäisen kerran 1500-luvulla, jolloin kylässä on ollut kaksi taloa. Talot on luultavasti yhdistetty, sillä isojaon yhteydessä Mattböle on jaettu kahteen kantatilaan. Kylään on syntynyt kantatilojen lisäksi hieman 1930-luvulla itsenäistynyttä mäkitupa-asutusta ja kaksi sotien jälkeen lohkottua tilaa.

## Lähteet